יורי זכרנקו

קולונל יורי זכרנקו (בבלארוסית: Юры Захаранка, ברוסית: Юрий Захаренко; נולד ב-1 בינואר 1952 - מת ב-7 במאי 1999) היה שר הפנים של בלארוס ופוליטיקאי אופוזיציוני, שנחטף וככל הנראה נרצח בשנת 1999.

== ראשית חייו ==
יורי נולד בעיר וסילייביצ'י ברצ'יצה, במחוז הומל.

== קריירה פוליטית ==
ברגע בו בלארוס קיבלה עצמאות בשנת 1990 היה זכרנקו סגן ראש המחלקה למלחמה בפשעים מאורגנים בין-אזוריים של משרד הפנים הסובייטי. בשנת 1994 התמנה לשר הפנים של בלארוס.

ב-16 באוקטובר 1995 פוטר מתפקידו על ידי הנשיא אלכסנדר לוקשנקו. זכרנקו טען כי הונחה לירות באזרחים והוא סירב לפקודת הנשיא לירות באזרחים ולהפר את החוקה.

זכרנקו הצטרף לאופוזיציה לנשיא ונבחר לחבר הוועד המנהל של מפלגת האזרחים המאוחדת של בלארוס.<ref>[http://www.slounik.org/27680.html Biography at slounik.org]</ref> לאחר תמיכה חזקה בקרב קצינים בכירים בצבא ובסוכנות ביטחון המדינה ("ק.ד.ב.") הפך זכרנקו לדמות יריבה ואויב מסוכן ללוקשנקו.

הוא הקים ארגון חברתי בשם "ברית הקצינים", שהצטרפו אליו בתוך יומיים 800 איש.

== חטיפה ==
השר לשעבר נעלם בערב 7 במאי 1999. המדינה לא עשתה ניסיונות רציניים לחפש את הפוליטיקאי. כעבור מספר שנים נמלט בכיר במשרד הפנים הבלארוסי לגרמניה והצהיר כי הוא היה עד לזכרנקו ולכמה מנהיגים אחרים שנחטפו ונרצחו בהוראתם של בכירי הממשלה.<ref>[https://web.archive.org/web/20070930190037/http://www.charter97.org/eng/news/2003/01/21/nv Oleg Alkaev: Video Records of Zakharenko, Gonchar and Krasovsky’s Murders Exist Indeed]</ref><ref>[https://web.archive.org/web/20070930202203/http://www.charter97.org/eng/news/2001/07/17/13 Orders to Annihilate Zakharenko, Gonchar and Krasovsky Emanated from Sheiman and Sivakov]</ref> כהנצחה וזיכרון לפוליטיקאים החטופים והאסירים הפוליטיים של בלארוס, האופוזיציה הבלארוסית ותומכיה עורכים ב-16 בכל חודש את "יום הסולידריות עם בלארוס".<ref>[https://web.archive.org/web/20080516010509/http://www.solidarity16.org/ Solidarity with Belarus]</ref>

בספטמבר 2004 פרסמו האיחוד האירופי וארצות הברית איסורי נסיעה לחמישה פקידים בבלארוס החשודים במעורבות בחטיפת זכרנקו, בהם: שר הפנים ולדימיר נאומוב, התובע הכללי ויקטור שיימן, שר הספורט והתיירות יורי סיוואקוב והקולונל דמיטרי פאבליצ'נקו ממשרד הפנים בבלארוס.<ref></ref>

בדצמבר 2019 פרסם דויטשה וול סרט תיעודי בו יורי גרבסקי, לשעבר חבר ביחידה מיוחדת במשרד הפנים הבלארוסי, אישר כי היחידה שלו היא שעצרה ורצחה את זכרנקו ושהם אחר כך עשו אותו דבר עם ויקטור גונצ'ר ואנטול קראסוסקי.<ref>[https://www.dw.com/en/belarus-how-death-squads-targeted-opposition-politicians/a-51685204 Belarus: How death squads targeted opposition politicians]</ref>

== קישורים חיצוניים ==

* [http://www.hri.org/news/balkans/rferl/2000/00-05-19.rferl.html#39 היכן האופוזיציונרים שנעלמו בבלארוס?] באתר hri.org
* [https://web.archive.org/web/20120204065917/https://charter97.org/index.phtml?sid=3&did=Zaharenko&lang=3 מקרה זכרנקו באתר Charter97.org]
* [https://web.archive.org/web/20070930190037/http://www.charter97.org/eng/news/2003/01/21/nv אולג אלקייב: רשומות וידאו של רציחות זכרנקו, גונצ'ר וקראסובסקי אכן קיימות]
* [https://web.archive.org/web/20070930202203/http://www.charter97.org/eng/news/2001/07/17/13 פקודות לחיסול זכרנקו, גונצ'ר וקראסובסקי שעליהם חתומים שיימן וסיוואאקוב]
* [https://web.archive.org/web/20080516010509/http://www.solidarity16.org/ סולידריות עם בלארוס]

== הערות שוליים ==

קטגוריה:1999 בפוליטיקה
קטגוריה:שרי פנים
קטגוריה:גנרלים בלארוסים
קטגוריה:שוטרים
קטגוריה:פשעים לא מפוענחים
קטגוריה:בלארוסים שנעלמו
קטגוריה:בלארוסים שנולדו ב-1952
קטגוריה:בלארוסים שנפטרו ב-1999